**Ordensregler for Glostrup Musikor**

**Revideret af bestyrelsen oktober 2023.**

1. **Glostrup Musikor øver hver mandag aften i Aktivitetscentret kl. 18.30-21.00 med pause i ca.15 min. Medlemmerne bedes møde præcist.**
2. **Kontingentet betales halvårligt. Første halvårs indbetaling skal være koret i hænde senest 15.august og andet halvår senest 15. januar. Der indbetales til vores konto i Nordea reg. Nr. 2277 kontonummer 6264707410. Nye medlemmer har 1 måneds gratis prøvetid.**
3. **Afbud skal altid meldes til formanden, gerne på sms og gerne så tidligt som muligt.**
4. **Der henstilles til, at der ikke snakkes under instudering til øveaften og under koncerter. Noder skal medlemmerne selv printe ud fra dirigentens mail eller fra korets hjemmeside.**
5. **Hvis man under prøverne mangler en sang, må man kigge hos naboen, for at forstyrre mindst muligt.**
6. **Vi henstiller til, af hensyn til parfumeallergikere, ikke at bruge parfume til øveaftner og koncerter, da vi sidder og står meget tæt.**
7. **Basispåklædningen ved koncerter er altid sort suppleret med en farve valgt af bestyrelsen. Hvis man ikke har noget i den valgte farve, skal man kun være i sort tøj. Er man forhindret til øveaftenerne op til en koncert, så tal med dirigenten, om det er ok at deltage i koncerten. Tilmelding til koncerter er bindende.**
8. **Holder man op i koret, skal koncertmappen afleveres til et medlem af bestyrelsen.**
9. **Det er medlemmernes eget ansvar at holde sig orienteret om diverse aktiviteter, der foregår i koret. (Se aktivitetslisten).**
10. **Har man ris eller ros eller en god idé, beder vi om, at man henvender sig til en i bestyrelsen, som derefter vil tage sig af det, evt. i samråd med dirigenten.**
11. **Har man tilmeldt sig et arrangement, der kræver betaling, er tilmeldingen bindende. Der gives 50 kr. pr. medlem til generalforsamlingen til forplejning.**
12. **Festudvalget vælges på generalforsamlingen. Det består af en stemmegruppe valgt for et år ad gangen – fra generalforsamling til generalforsamling. Stemmegrupperne er festudvalg på skift. Festen i forbindelse med sæsonafslutningen lægges på sidste øveaften i juni måned. Nytårskuren er 2. lørdag i januar.**
13. **De år, koret tager på korweekend/korlørdag, planlægges det til september måned.**